Bulu ari-ari

Bulu ari-ari ialah bulu yang tumbuh di kawasan alat kelamin depan, kelangkang, dan kadang-kala di atas bahagian dalam kaki; kawasan-kawasan ini membentuk kawasan kemaluan.

Walaupun bulu vellus yang halus wujud di kawasan tersebut semasa zaman kanak-kanak, istilah bulu ari-ari secara amnya terhad pada bulu yang lebih tebal, panjang dan kasar yang tumbuh semasa baligh sebagai kesan peningkatan paras androgen. Jadi bulu ari-ari adalah sebahagian daripada bulu androgenik.

 Pertumbuhan bulu ari-ari 

Sebelum bermulanya baligh, kawasan alat kelamin budak lelaki dan perempuan mempunyai bulu vellus yang sangat halus yang dirujuk sebagai bulu Tanner peringkat 1. Apabila baligh bermula, badan akan menghasilkan paras hormon seks yang dikenali sebagai androgen, dan sebagai tindakbalasnya kulit kawasan alat kelamin mula menghasilkan bulu yang lebih tebal dan kasar, selalunya lebih kerinting pada kadar pertumbuhan yang lebih pantas. Bermulanya pertumbuhan bulu ari-ari diistilahkan dengan pubarche. Perubahan bagi setiap folikel bulu secara relatifnya adalah mendadak, tetapi kebentangan kulit yang ditumbuhi bulu androgenik meningkat secara beransur-ansur selama beberapa tahun.

Di kalangan lelaki, bulu ari-ari pertama muncul sebagai bulu yang tumbuh jarang di atas skrotum atau di bahagian atas pangkal zakar (peringkat 2). Dalam masa setahun, bulu sekitar pangkal zakar bertambah bilangannya (peringkat 3). Dalam masa tiga hingga empat tahun, bulu memenuhi kawasan kemaluan (peringkat 4) dan menjadi lebih lebat dan hitam, dan setelah lima tahun memanjang hingga hampir ke paha dan menaik ke abdomen ke arah pusat (peringkat 5).

Begitu juga dengan kawasan-kawasan kulit lain adalah sensitif meskipun agak kurang terhadap androgen dan bulu androgenik yang lazimnya tumbuh kemudiannya. Berada dalam turutan kasar sensitiviti terhadap androgen dan kemunculan bulu androgenik ialah bulu ketiak, kawasan sekitar lubang dubur, bibir atas, bahagian luar telinga, bahagian buah dada (tetek), bahagian tengah dada, bahagian leher di bawah dagu, bahagian dada yang selebihnya dan bahagian janggut, anggota dan bahu, bahagian belakang, dan punggung.

Umumnya walaupun dianggap sebagai sebahgian daripada proses akil baligh, pubarche adalah berbeza dan bebas daripada proses kematangan gonad yang membawa kepada kematangan seks dan kesuburan. Bulu ari-ari dapat tumbuh dari androgen adrenal sahaja, dan dapat tumbuh meskipun ketika ovari atau testis menjadi lemah dan tidak berfungsi. Lihat baligh untuk perincian.

Wujud perbezaan kecil kapasiti tubuh lelaki dan wanita untuk menumbuhkan bulu sebagai tindakbalas terhadap androgen. Perbezaan dimorfik seks yang ketara dalam taburan bulu antara lelaki dan wanita adalah pada awalnya kesan perbezaan dalam tahap pencapaian androgen ketika kematangan berlaku.
Bulu ari-ari dan bulu ketiak dapat berbeza dari segi warna berbanding rambut di kulit kepala. Dalam kebanyakan orang, ia lebih gelap meskipun ia mungkin lebih cerah. Dalam kebanyakan kes, warnanya menyerupai warna kening seseorang. Sherrow, Victoria (2006). Encyclopedia of hair: a cultural history. Greenwood Publishing Group. p. 315. Pada sesetengah individu, bulu ari-ari adalah tebal and/atau kasar; pada yang lainnya ia mungkin jarang dan/atau halus; kepelbagaian ini mungkin muncul pada kedua-dua jantina. Tekstur bulu berbeza dari kerinting halus hingga lurus keseluruhannya. Corak-corak bulu ari-ari juga dapat berbeza berdasarkan kaum dan etnik.
Corak-corak bulu ari-ari yang dikenali sebagai escutcheon, berbeza antara jantina. Pada kebanyakan wanita, tompok pubik adalah berbentuk segitiga dan berada di atas mons veneris, atau timbunan Venus. Pada kebanyakan lelaki, tompok pubik menirus ke atas hingga ke garisan bulu yang menunjuk ke arah pusat, secara kasar satu segitiga yang lebih menunjuk ke atas.  Seperti bulu ketiak, bulu ari-ari dikaitkan dengan penumpuan kelenjar sebum di kawasan itu.

 Fungsi 
Pelbagai teori berkenaan fungsi-fungsi bulu ari-ari termasuklah:
 memberikan kehangatan (pada asalnya)Madaras, Linda (2007). The "What's Happening to My Body?" Book for Boys. Newmarket Press. p. 33.
 penunjuk tampak bagi kematangan seksCrisp, Jackie (2005). Potter & Perry's fundamentals of nursing. Elsevier Australia. p. 744.
 pengumpulan feremon yang terembesCarola, Robert; Harley, John; Noback, Charles (1990). Human anatomy and physiology. McGraw-Hill. p. 123.
 pengurangan geseran luaran semasa persetubuhanPodolsky, Doug (1982). Skin: the human fabric. U.S. News Books. p. 82.
 disebabkan kawasan pubik adalah sensitif (sebagaimana kepala penis) bulu membantu melindungi kawasan tersebut
 penunjuk anggaran bagi fungsi pankreatik eksokrin
 peramal kemontokan paksi atasan buah dada

 Kebudayaan 
 Kesenian 

Dalam kesenian Mesir purba, bulu ari-ari wanita ditunjukkan dalam bentuk segitiga yang dilukis.Stuckey, Johanna (2007). The "Holy One" . Cross Quarterly for the Goddess Woman. 6 (4). Dalam kesenian Eropah Zaman Pertengahan dan Klasik, ia amat jarang digambarkan, dan bulu ari-ari lelaki sering kali, tetapi bukan selalu, ditinggalkan.Barcan, Ruth (2004). Nudity: a cultural anatomy. Berg. p. 144. ISBN 978-1-85973-872-6. Kadang kala ia digambarkan dalam bentuk diolah dalam gaya, sebagaimana perihal kesenian grafik Yunani.Hollander, Anne (1993). Seeing through clothes." University of California Press. p. 136. ISBN 978-0-520-08231-1. Perkara yang sama berlaku dalam banyak kesenian India, dan dalam paparan-paparan Timur mengenai kebogelan. Di selatan Eropah kurun ke-16, Michelangelo berasa mampu menunjukkan kelakian David dengan bulu ari-ari yang diolah dalam gaya, tetapi badan wanita kekal tidak berbulu selain kepala. Walau bagaimanapun, kebogelan lelaki Michelangelo di atas siling Sistine chapel tidak mempamerkan bulu ari-ari. Di utara Eropah pada masa Renaissance, bulu ari-ari lebih banyak digambarkan berbanding di selatan Eropah, lebih kepada biasanya lelaki, tetapi sekali sekala wanita.

 Bulu ari-ari dalam Islam 
Adalah sunat mencukur bulu ari-ari menurut Islam.

 Rujukan 

 Pautan luar 

 Pubic Hair Distribution  Study categorizes four types of pubic hair patterns and summarizes observed occurrence of each type of pattern.
 Trimming & Shaving of the Pubic Hair, article from The-Clitoris.com


Kategori:Ciri seks sekunder
Kategori:Bulu